cyanic-selkie/wikianc huggingface dataset:
মোহাম্মদ ইউসুফ
প্রারম্ভিক জীবন
নিম্নশ্রেণীভূক্ত হিন্দু বাল্মিকি গোত্রে জন্মগ্রহণ করেন যারা পরবর্তীতে খ্রিস্টান ধর্মগ্রহণ করেন। বাবা ইয়োহানা মাসেহ রেলওয়ে স্টেশনে কাজ করতেন ও রেলওয়ে কলোনীতে বসবাস করতো তাদের পরিবার। শৈশবে তিনি ব্যাট চালাতে পারতেন না; তাই তার ভাইয়েরা টেনিস বলের সাহায্যে তাকে সাহস যোগাতেন। ১২ বছর বয়সে গোল্ডেন জিমখানা দলের দৃষ্টিতে পড়েন ও ক্রিকেটের সাথে সম্পৃক্ত হন। লাহোরের ফরম্যান ক্রিস্টিয়ান কলেজে অধ্যয়ন করেন ও সেখানেই ১৯৯৪ সালের শুরুর দিক পর্যন্ত খেলতে থাকেন। একসময় তিনি ভাগ্যান্বেষণে ভাওয়ালপুরে রিক্সা চালাতেন।
খেলোয়াড়ী জীবন
২৮ মার্চ, ১৯৯৮ তারিখে হারারেতে জিম্বাবুয়ের বিপক্ষে একদিনের আন্তর্জাতিক ক্রিকেটে অভিষিক্ত হন। ওডিআইয়ে ৪০-এর অধিক গড়ে নয় সহস্রাধিক রান করেন যা বিখ্যাত ব্যাটসম্যান জহির আব্বাসের পর দ্বিতীয় সর্বোচ্চ ব্যাটিং গড়। ২০০২-২০০৩ মৌসুমে জিম্বাবুয়ের বিরুদ্ধে ৪০৫ রান সংগ্রহ করেন আউট না হয়েই। ২৩ বলে অর্ধ-শতক এবং ৬৮ বলে সেঞ্চুরি করেছেন তিনি। ২০০২ এবং ২০০৩ সালে ধারাবাহিকভাবে বিশ্বের সর্বোচ্চ রান সংগ্রহকারী ছিলেন।
নিষিদ্ধতা
১০ মার্চ, ২০১০ তারিখে পাকিস্তান ক্রিকেট বোর্ড কর্তৃক ইউসুফকে আন্তর্জাতিক ক্রিকেটাঙ্গন থেকে অনির্দিষ্টকালের জন্য নিষিদ্ধ ঘোষণা করে। ২০০৯-১০ মৌসুমে অস্ট্রেলিয়া সফরে দলের পরাজয়ের পর তদন্ত কমিটির সুপারিশই এর প্রধান কারণ। পিসিবি’র আনুষ্ঠানিক ঘোষণায় জানানো হয় যে, তিনি পুনরায় দলের পক্ষ হয়ে খেলতে পারবেন না। এরপর তিনি এ সিদ্ধান্তের বিরুদ্ধে প্রতিবাদ জানাতে ২৯ মার্চ, ২০১০ তারিখে আন্তর্জাতিক ক্রিকেটের সকল স্তর থেকে অবসরের ঘোষণা দেন। কিন্তু জুলাই/আগস্ট, ২০১০ সালে ইংল্যান্ডের বিরুদ্ধে অনুষ্ঠিত প্রথম টেস্টে পাকিস্তানের মারাত্মক বিপর্যয়ের পর অবসর ভেঙ্গে তাকে পুনরায় দলে যোগদানের জন্য অনুরোধ জানানো হয়েছিল।
সম্মাননা
ইউসুফ ২০০৭ সালে বছরের সেরা টেস্ট খেলোয়াড় হিসেবে আইসিসি পুরস্কার লাভ করেন।
আঁখি খাতুন
আঁখি খাতুন একজন বাংলাদেশের মহিলা ফুটবল ডিফেন্ডার, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে সেন্টার-ব্যাক হিসাবে খেলেন। পূর্বে, তিনি বাংলাদেশ জাতীয় আন্ডার - ১৫ ফুটবল দলের জন্য খেলছেন।
কর্মজীবন
আঁখি খাতুন ২০১৭ সাফ অনূর্ধ্ব-১৫ মহিলা চ্যাম্পিয়নশিপের দলে সদস্য নির্বাচিত হয়েছিলেন। ভুটানের বিপক্ষে ৩-০ ব্যবধানে তিনি দুটি গোল করেন এবং টুর্নামেন্ট জুড়ে অসাধারণ অবদানের জন্য সেরা খেলোয়াড় নির্বাচিত করা হয়েছিল।
বিক্রমজিৎ সিং সনাতন ধর্ম কলেজ
বিক্রমজিৎ সিং সনাতন ধর্ম কলেজ (VSSD college), পূর্বে সনাতন ধর্ম কলেজ, ভারতের উত্তর প্রদেশের কানপুরের নবাবগঞ্জে গঙ্গা নদীর ডান তীরে অবস্থিত । এটি ১৯২১ সালে প্রতিষ্ঠিত হয়েছিল।
অধিভুক্তি
প্রথমে কলেজটি এলাহাবাদ বিশ্ববিদ্যালয় এবং আগ্রা বিশ্ববিদ্যালয়ের অধিভুক্ত ছিল । ১০৬৮ সালে, এটি কানপুর বিশ্ববিদ্যালয়ের (বর্তমানে ছত্রপতি শাহু জি মহারাজ বিশ্ববিদ্যালয় ) অধিভুক্ত হয়।
অনুষদ
কলেজটি নিম্নলিখিত অনুষদ নিয়ে গঠিত:
শনিবার বিকেল
শনিবার বিকেল হল মোস্তফা সরয়ার ফারুকী পরিচালিত একটি বাংলাদেশী নাট্যধর্মী থ্রিলার চলচ্চিত্র। ২০১৬ সালের জুলাই মাসে ঢাকার গুলশানের হলি আর্টিজান হামলা থেকে অনুপ্রাণিত হয়ে চলচ্চিত্রটি নির্মাণ করা হয়। এটি বাংলাদেশ, ভারত ও জার্মানির যৌথ প্রযোজনায় নির্মিত। চলচ্চিত্রটি প্রযোজনা করেছে বাংলাদেশের জাজ মাল্টিমিডিয়া ও ছবিয়াল এবং ভারতের শ্যাম সুন্দর দে। এতে শ্রেষ্ঠাংশে অভিনয় করেছেন জাহিদ হাসান, নুসরাত ইমরোজ তিশা, পরমব্রত চট্টোপাধ্যায় ও ইয়াদ হুরানি। ২০১৯ সালে ৪১তম মস্কো আন্তর্জাতিক চলচ্চিত্র উৎসবে চলচ্চিত্রটির ওয়ার্ল্ড প্রিমিয়ার হয়। দীর্ঘ ৪ বছর সেন্সর বোর্ডে আটকে থাকার পর ২০২৩ সালের ২১ জানুয়ারি চলচ্চিত্রটিকে বাংলাদেশ চলচ্চিত্র সেন্সর বোর্ডের আপিল কমিটি মুক্তির ছাড়পত্র দেয়।
কাহিনি
সময়টি রোজার, এক সুন্দর শনিবারের বিকেলে ঢাকা শহরের লোকজন তাদের সময় উপভোগ করছে। হঠাৎ করে একদল সন্ত্রাসী শহরের একটি রেস্তোরাঁ দখল করে নেয় এবং কর্মচারী ও ক্রেতাদের জিম্মি করে। পুলিশ দ্রুত ভবনটি ঘিরে ফেলে এবং সন্ত্রাসীদের আত্মসমর্পণ করতে বলে। সন্ত্রাসীরা রেস্তোরাঁর চারপাশে গ্যাস সিলিন্ডার স্থাপন করতে রাখে। সন্ত্রাসীরা তাদের হামলাকে ন্যায়সঙ্গত প্রমাণের চেষ্টা করতে থাকে, রেস্তোরাঁয় আটকা পড়া মুসলিমরা ধর্ম ও মানবতার যুক্তি দেখিয়ে তাদের সাথে তর্ক করে। রেস্তোরাঁয় থাকা বিদেশী, প্রতিবন্ধী, নারী, ব্যবসায়ী, শিল্পী, অমুসলিম ও এমনকি বিভিন্ন সম্প্রদায়ের মুসলমানরাও সন্ত্রাসীদের নিষ্ঠুর বৈরিতার শিকার হয়। এইদিকে জিম্মিদের নিরাপত্তার কথা চিন্তা না করে, আরও বেশি দর্শককে আকৃষ্ট করার জন্য কিছু সংবাদ গণমাধ্যম এই ঘটনাটির সরাসরি সম্প্রচার শুরু করে। অন্যদিকে রেস্তোরাঁয় সন্ত্রাসীরা এক এক করে জিম্মিদের হত্যা করতে শুরু করে।
নির্মাণ
২০১৮ সালের ফেব্রুয়ারি মাসে পরিচালক মোস্তফা সরয়ার ফারুকী ছবিটি হলি আর্টিজানের ঘটনা অবলম্বনে কিনা সে সম্পর্কে জানান, "এটা হোলি আর্টিজান ঘটনা থেকে অনুপ্রাণিত, কিন্তু সেই ঘটনার হুবহু পুননির্মাণ না। চরিত্রেরাও আলাদা।" মাত্র সাত দিনে ছবিটির শুটিং শেষ হয়। বাংলা ছাড়াও ইংরেজি ভাষায় ছবিটি ডাবিং করা হয়।
বিতর্ক ও সেন্সরশিপ
এ চলচ্চিত্রটি নির্মাণের পর বাংলাদেশে মুক্তি পাবে কিনা তা নিয়ে ধুম্রজাল তৈরী হয়। বাংলাদেশ চলচ্চিত্র সেন্সর বোর্ড চলচ্চিত্রটিকে প্রাথমিকভাবে সবুজ সংকেত দেয়। তবে দ্বিতীয় দফায় পর্যবেক্ষণের পর ২০১৯ সালের জানুয়ারিতে দেশের ভাবমূর্তি ক্ষুণ্ন হবে এই অভিযোগে এর ছাড়পত্র স্থগিত করা হয়। সেন্সর বোর্ডের একজন সদস্য জানান চলচ্চিত্রটি একপ্রকার নিষিদ্ধ করা হয়েছে। তবে সম্পুর্ণভাবে নিষিদ্ধ করা হবে কিনা, এই সিদ্ধান্ত পরবর্তীতে নেওয়া হবে বলে জানান। দ্বিতীয় দফায় নিষিদ্ধকরণের পক্ষে তথ্যসচিব এবং স্বরাষ্ট্রমন্ত্রণালয়ের অতিরিক্ত সচিব মত প্রদান করে। সেন্সর বোর্ডের মতে "ভুলে যাওয়া বিয়োগান্তক ঘটনা নতুন করে মনে করিয়ে দেওয়া ঠিক হবে না।" ফারুকি চলচ্চিত্রটির ট্রেইলার নির্মাণের প্রস্তুতিকালে প্রথম দফায় ছাড়পত্র দেওয়ার পর গিয়ে নিষিদ্ধ করায় ক্ষোভ প্রকাশ করে।
২০২১ সালের জানুয়ারিতে ফারুকীর নেতৃত্বে একদল শিল্পী এই সিদ্ধান্তের বিরুদ্ধে নানাভাবে প্রতিবাদ জানায়। ২০২২ সালের আগস্টে, বাংলাদেশের নেটিজেনরা এই নিষেধাজ্ঞার বিরুদ্ধে অনলাইনে প্রতিবাদ জানায়। ২০২২ সালের ২৬ আগস্ট, চলচ্চিত্র নির্মাতা এবং শিল্পীদের একটি দল চলচ্চিত্রটিকে কেন নিষিদ্ধ করা হয়েছে তার স্পষ্ট ব্যাখ্যা দাবি করে। ২০২২ সালের ২৮ আগস্ট ডিরেক্টরস গিল্ড নামে টেলিভিশন নাটক পরিচালকদের একটি সংগঠন সরকারের বিরুদ্ধে প্রতিবাদ জানায় এবং চলচ্চিত্রটিকে সেন্সর ছাড়পত্র দিতে দাবি করে।
২০২২ সালের ২৯ আগস্ট, তথ্যমন্ত্রী হাছান মাহমুদ গণমাধ্যমের এক প্রশ্নের উত্তরে জানান, "হলি আর্টিজানে যে হামলা হয়েছিল, সেই ঘটনার ওপর ভিত্তি করে এই সিনেমাটি নির্মাণ করা হয়েছে। সেখানে দুজন পুলিশ অফিসার মারা গেছেন এবং আমাদের পুলিশ, র‌্যাব, সেনাবাহিনী অত্যন্ত সাহসিকতার সাথে জঙ্গিদের দমন করেছিল। সেন্সর বোর্ডের অভিমত, সেই বিষয়গুলো সিনেমাটিতে আসেনি। সেজন্য এই দৃশ্যগুলো সংযোজন করতে বলা হয়েছে। সেটি তারা কিছুটা করেছে বলে আমাকে জানিয়েছে। কিন্তু, সেটিও যথেষ্ট নয়।" ২০২২ সালের অক্টোবরে ফারুকী জানান, সেন্সর বোর্ডের ছাড়পত্র পেতে চলচ্চিত্রটির সমাপ্তিতে কিছু সংলাপ যুক্ত করা হতে পারে। ১৫ নভেম্বর ১২৯ জন সাংস্কৃতিক কর্মী চলচ্চিত্রটি আটকে রাখা নিয়ে তাদের উদ্বেগ প্রকাশ করে বিবৃতি দেন।
২০২৩ সালের ২১ জানুয়ারি চলচ্চিত্রটি নিয়ে শুনানি হওয়ার কথা রয়েছে।
মুক্তি ও প্রদর্শনী
চলচ্চিত্রটি এখনো বাংলাদেশে মুক্তি পায়নি।
এর আগে ২০১৯ সালের এপ্রিলে ৪১তম মস্কো আন্তর্জাতিক চলচ্চিত্র উৎসবে চলচ্চিত্রটির প্রিমিয়ার হয়। তারপর এটি জুনে অস্ট্রেলিয়ায় সিডনি চলচ্চিত্র উৎসবে প্রদর্শিত হয়। একই বছরের জুলাইয়ে, এটি ফিল্মফেস্ট মুনচেন এবং লন্ডন ভারতীয় চলচ্চিত্র উৎসবে প্রদর্শিত হয়ে। সেখানে এটি সিনেকো প্রো পুরস্কারের জন্য মনোনীত হয়েছিল। ২০১৯ সালের অক্টোবরে চলচ্চিত্রটি বুসান আন্তর্জাতিক চলচ্চিত্র উৎসবে অফিসিয়াল নির্বাচন হিসাবে প্রদর্শিত হয়। এটি ২০১৯ হংকং এশীয় চলচ্চিত্র উৎসবেও প্রদর্শিত হয়।
জলজ উদ্ভিদ
থাম্ব|[[শাপলার একটি প্রজাতি Nymphaea alba উদ্ভিদের ফুল]] থাম্ব|Nelumbo nucifera নামক জলজ উদ্ভিদের একটি কলি
জলজ উদ্ভিদ বলতে সেই সকল উদ্ভিদকে বোঝানো হয়, যারা জলেই (লোনাপানি অথবা স্বাদুপানি) বসবাসের জন্য অভিযোজিত হয়েছে। এদের হাইড্রোফাইট এবং ম্যাক্রোফাইট নামেও অভিহিত করা হয়, যাতে শৈবাল এবং মাইক্রোফাইট জাতীয় উদ্ভিদ থেকে এদের আলাদা করা যায়। ম্যাক্রোফাইট জাতীয় উদ্ভিদ জলে অথবা জলের কিনারে বেড়ে ওঠে। এগুলো জলের ওপরে থাকতে পারে, নিমজ্জিত থাকতে পারে, এমনকি জলে ভেসেও থাকতে পারে। হ্রদ এবং নদীতে এরা মাছের খাদ্য হিসেবে ব্যবহৃত হয় এবং পানিতে অক্সিজেনের চাহিদাও ঠিক রাখে।
জল ছাড়াও মাটিতে এই উদ্ভিদ জন্মাতে পারে। তবে মাটিতে পানির পরিমাণ বেশি থাকতে হবে। এ কারণে জলাভূমিতে প্রায়ই এই উদ্ভিদগুলো পাওয়া যায়। আমাজনের শাপলা সারা বিশ্বেই একটি পরিচিত জলজ উদ্ভিদ। সবচেয়ে ছোট জলজ উদ্ভিদ হচ্ছে ক্ষুদিপানা। ক্ষুদ্র ক্ষুদ্র পানিতে থাকা প্রাণীরা এই ক্ষুদিপানাকে তাদের আবাসস্থল হিসেবে ব্যবহার করে। অনেকে আত্মরক্ষার্থেও ক্ষুদিপানা ব্যবহার করে।
প্রাপ্যতা
জলজ উদ্ভিদের উপস্থিতি নির্ভর করে পানির উচ্চতা এবং তারা কতটুকু পানির মধ্যে আছে তার ওপর। এছাড়া পানির স্রোত, লবণাক্ততা, পানিতে থাকা খাবারের পরিমাণও তাদের বেড়ে ওঠায় প্রভাব ফেলে।
জলজ উদ্ভিদে সালোকসংশ্লেষণ
জলের মধ্যে নিমজ্জিত থাকার কারণে জলজ উদ্ভিদে সাধারণ উদ্ভিদের মতন সূর্যের আলো পৌঁছায় না। বাতাস না থাকার কারণে কার্বণও এরা পায়না। এইসকল ঘাটতির কারণে জলজ উদ্ভিদ নিজেদের টিকিয়ে রাখতে বিশেষ কিছু প্রক্রিয়া উদ্ভাবন করেছে।
ভাসমান জলজ উদ্ভিদে, পাতার উপরিতলে শুধু পত্ররন্ধ থাকে। এর মধ্য দিয়েই এরা গ্যাসীয় আদান প্রদান করে। এবং সবসময় পত্ররন্ধ খোলা থাকে। যেহেতু এরা জলেই বসবাস করে, উদ্ভিদরা পানি শূন্যতায় ভুগে না। এমনকি প্রস্বেদনও হয় না।
স্রোতের সাথে অভিযোজন
জলে থাকার কারণে জলজ উদ্ভিদকে স্রোতের মোকেবেলাও করতে হয়। এর ফলে এরা নিজেদের দৈহিক পরবর্তন সেভাবে করেছে। তাদের কোষগুলো খুব নরম হয় যাতে স্রোতের ফলে নড়া চড়ায় তারা ভেঙ্গে না যায়। সবুজ শৈবালের কোষ একদমই চিকন। গবেষণায় দেখা দেছে, স্থলভাগের উদ্ভীদের সৃষ্টি হয়েছে এই সবুজ শৈবাল থেকে।
অর্ধ-জলজ উদ্ভিদ
অর্ধ-জলজ উদ্ভিদের অর্ধেক থাকে পানিতে আর বাকি অর্ধেক থাকে পানির উপরিতলে।
এর ফলে উদ্ভিদের সালেকসংশ্লেষণে কোন অসুবিধা হয় না। উদ্ভিদের ফুল উপরিতলে থাকে। পতঙ্গের সাহায্যে খুব সহজেই পরাগায়ণ করতে পারে।
নিমজ্জিত জলজ উদ্ভিদ
নিমজ্জিত জলজ উদ্ভিদের কোন অংশই পানির উপরে থাকেনা। এর সবটুকুই থাকে পানির নিচে।
মুক্ত ভাসমান জলজ উদ্ভিদ
মুক্ত ভাসমান জলজ উদ্ভিদ বলতে বোঝায় যেসকল উদ্ভিদের মূল মাটির সাথে বা পানির তলের সাথে সংযুক্ত থাকেনা। পানির উপরিতলেই এরা ভাসমান থাকে। এবং এক জায়গা থেকে আরেক জায়গায় ভাসতে থাকে। বাতাসে এরা উড়েও যেতে পারে। মশাদের ডিম পারার উপযুক্ত স্থান এই মুক্ত ভাসমান জলজ উদ্ভিদ।
আবদুল জব্বার (ভাষা শহীদ)
আবদুল জব্বার (১০ অক্টোবর ১৯১৯ - ২১ ফেব্রুয়ারি ১৯৫২) ছিলেন একজন বাংলাদেশী ভাষা আন্দোলনকর্মী যিনি পাকিস্তানের রাষ্ট্রভাষা হিসেবে বাংলাকে স্বীকৃতির দাবিতে তৎকালীন পূর্ব পাকিস্তানে সৃষ্ট বাংলা ভাষা আন্দোলনে ১৯৫২ সালে নিহত হন। বাংলাদেশে রাষ্ট্রীয়ভাবে তাকে শহিদ হিসেবে ভূষিত করা হয়।
জন্ম ও প্রাথমিক জীবন
জব্বার জন্ম ১৩২৬ বাঙ্গাব্দের ২৬ আশ্বিন ১৯১৯ সালের ১০ অক্টোবর ময়মনসিংহ জেলার গফরগাঁও উপজেলার পাঁচুয়া গ্রামে জন্মগ্রহণ করেন। তার পিতার নাম হাসান আলী এবং মাতার নাম সাফাতুন নেছা। তার অন্য ভাইদের নাম হচ্ছে - আবদুল কাদের ও এ,এইচ,এম আসাদ (নয়ন)। তিনি স্থানীয় ধোপাঘাট কৃষ্টবাজার প্রাথমিক বিদ্যালয়ে কিছুকাল অধ্যয়নের পরে দারিদ্র্যের কারণে লেখাপড়া ত্যাগ করে পিতাকে কৃষিকাজে সাহায্য করেন। পনের বছর বয়সে গৃহত্যাগ করেন।
কর্মজীবন
জব্বার গৃহত্যাগ করে নারায়ণগঞ্জে এসে সেখানে জাহাজ ঘাটে এক ইংরেজ ব্যবসায়ীর সান্নিধ্যে আসেন। ব্যবসায়ী তাকে একটি চাকুরি দিয়ে বার্মায় (বর্তমান মায়ানমার) পাঠান। সেখানে দশ-বারো বছর অবস্থান করেন। পরবর্তীতে নিজ গ্রামে ফিরে আসেন। দেশে ফেরার পর পাকিস্তান ন্যাশনাল গার্ডে (পিএনজি) যোগদান করেন। পিএনজি ভেঙ্গে দেওয়া হলে পরবর্তীকালে তিনি আনসার বাহিনীতে যোগদান করেন। ময়মনসিংহ থেকে প্রশিক্ষণ শেষে নিজ গ্রামে ‘আনসার কমান্ডার’ হিসেবে কাজ করেন।
ভাষা আন্দোলন
আবদুল জব্বারের পুত্র জন্ম হওয়ার কিছুকাল পরে তার শাশুড়ি ক্যান্সারে আক্রান্ত হন। শাশুড়িকে নিয়ে ১৯৫২ সালের ২০শে ফেব্রুয়ারি ঢাকায় আসেন। হাসপাতালে তার শাশুড়িকে ভর্তি করে আবদুল জব্বার ঢাকা মেডিকেল কলেজ হাসপাতালের ছাত্রদের আবাসস্থল (ছাত্র ব্যারাক) গফরগাঁও নিবাসী হুরমত আলীর রুমে (২০/৮) উঠেন। ২১ ফেব্রুয়ারি ছাত্ররা ১৪৪ ধারা ভঙ্গ করে মিছিল বের করে। মিছিলটি ঢাকা মেডিকেল কলেজ প্রাঙ্গণে আসলে জব্বার তাতে যোগদান করেন। এ সময় আন্দোলনকারীদের উপর পুলিশ গুলি বর্ষণ করে এবং জব্বার গুলিবিদ্ধ হন। ছাত্ররা তাকে হাসপাতালে নিয়ে গেলে রাতে তিনি মৃত্যুবরণ করেন। তাকে যারা হাসপাতালে নিয়ে যান, তাদের মধ্যে ছিলেন ২০/৯ নম্বর কক্ষের সিরাজুল হক। তাকে আজিমপুর কবরস্থানে সমাহিত দেওয়া হয়।
সম্মাননা
মহান ভাষা আন্দোলনে অনবদ্য ভূমিকা রাখায় আবদুল জব্বারকে বাংলাদেশ সরকার ২০০০ সালে একুশে পদক (মরণোত্তর) প্রদান করেন।
নানছাং
নানছাং দক্ষিণ-পূর্ব চীনের চিয়াংশি প্রদেশের রাজধানী নগরী। এটি প্রদেশের উত্তর-মধ্যভাগে, কান নদী ও চিন নদীর সঙ্গমস্থল থেকে ঠিক ভাটিতে, কান নদীর ডান তীরে ও ফোইয়াং হ্রদে নদীটির মোহনা থেকে ৪০ কিলোমিটার দক্ষিণে একটি সমভূমি অঞ্চলে অবস্থিত। পশ্চিমে চিঔলিং পর্বতমালা ও পূর্বে ফোইয়াং হ্রদ নগরীর সীমানা নির্ধারণ করেছে। এখানে প্রায় ৬২ লক্ষ লোকের বাস। সমৃদ্ধিশালী পূর্ব চীন ও দক্ষিণ চীনের মধ্যবর্তী কৌশলগত অবস্থানের কারণে এটি সাম্প্রতিক দশকগুলিতে দক্ষিণ চীনের একটি প্রধান রেলকেন্দ্রে পরিণত হয়েছে।
আদিতে এটি একটি প্রাচীরবেষ্টিত নগরী ছিল। ২০১ খ্রিস্টপূর্বাব্দে এটি প্রতিষ্ঠা করা হয়। ৯৫৯ খ্রিস্টাব্দে এটি দক্ষিণী থাং রাজবংশের রাজধানীতে পরিণত হয়। মঙ্গোল পর্বের শেষে এসে এটি মিং রাজবংশের প্রতিষ্ঠাতা ও স্থানীয় সমরনেতাদের মধ্যকার যুদ্ধক্ষেত্রে পরিণত হয়। ১৬শ শতকের শুরুতে মিং শাসনের বিরুদ্ধে একটি বিদ্রোহ জেগে ওঠে। নানছাং থাইফিং বিদ্রোহে ক্ষতির শিকার হয়। ১৯২৭ সালে এটি চীনের সাম্যবাদী দলের বিপ্লবী কর্মকাণ্ডের একটি কেন্দ্র ছিল। নানছাং বিদ্রোহ নামে পরিচিত এই ঘটনাটিকে চীনের শাসক সাম্যবাদী দল "শয়তান জাতীয়তাবাদী খুওমিনথাংয়ের বিরুদ্ধে প্রথম গুলিচালনা" হিসেবে স্বীকৃতি দিয়েছে। চীনা সরকার ১৯৪৯ সাল থেকে এটিকে "বীরদের শহর", "যেখানে গণমুক্তিবাহিনী জন্ম হয়েছিল", এবং "যেখানে গণমুক্তিবাহিনীর প্রথম সামরিক কেতন উত্তোলিত হয়েছিল", ইত্যাদি ডাকনাম দিয়েছে। ১৯৪৯ সালের পরে এটির শিল্পায়ন ঘটে। এখানে বস্ত্র, গুঁড়া চাল ও মোটরযানের যন্ত্রাংশের কারখানা আছে।
নানছাংকে চীনের একটি জাতীয় পর্যায়ের ঐতিহাসিক ও সাংস্কৃতিক নগরীর মর্যাদা দেওয়া হয়েছে। এছাড়া বৈজ্ঞানিক গবেষণার দিক থেকেও এটি গুরুত্বপূর্ণ, নেচার সূচক অনুযায়ী বৈজ্ঞানিক গবেষণা উৎপাদন অনুযায়ী বিশ্বের সেরা ২০০ নগরীর তালিকায় এটি স্থান পেয়েছে। এখানে নানছাং বিশ্ববিদ্যালয়, যা চীনের একটি মর্যাদাবাহী গুরুত্বপূর্ণ জাতীয় বিশ্ববিদ্যালয়।
গগনচুম্বী অট্টালিকা
thumb|250px|লন্ডনে অবস্থিত [[৩০ সেন্ট ম্যারি এক্স আধুনিক পরিবেশবান্ধব গগনচুম্বী অট্টালিকা হিসেবে বিবেচিত]]
গগনচুম্বী অট্টালিকা(Skyscraper) বলতে অত্যন্ত উঁচু ভবনকে বুঝায়। সচরাচর যে সকল ভবনের উচ্চতা ১৫২ মিটার বা ৫০০ ফুটের চেয়ে বেশি ঐ সকল ভবন গগনচুম্বী অট্টালিকা (ক্ষেত্রবিশেষে "অভ্রংলিহ অট্টালিকা") নামে সারা বিশ্বে পরিচিত। প্রধানত বিশ্বের বিভিন্ন দেশের প্রধান প্রধান নগরগুলিতে এ ধরনের অট্টালিকা দেখা যায়। বড় বড় মহানগরগুলিতে দুই বা ততোধিক গগনচুম্বী অট্টালিকার সন্ধান পাওয়া যায়। মার্কিন যুক্তরাষ্ট্রের নিউ ইয়র্ক শহর এম্পায়ার স্টেট বিল্ডিং নামক গগনচুম্বী অট্টালিকার জন্য জনপ্রিয় হয়ে আছে। গত ২০ বছরে লন্ডনের নাগরিকেরা অনেকগুলো অট্টালিকা দেখার সৌভাগ্য অর্জন করেছে গেছে যা অতীতে ইংল্যান্ডে দেখা যায়নি।
ইতিহাস
এক সময় ইংরেজি ভাষাতে "স্কাইস্ক্রেপার" (গগনচুম্বী অট্টালিকার ইংরেজি পরিভাষা) বলতে পাল তোলা জাহাজের উঁচু পালকে বুঝানো হতো। এরপর শব্দটির অর্থ পরিবর্তিত হয়ে বর্তমানে সুউচ্চ ভবনকে নির্দেশ করছে। ঊনবিংশ শতক পর্যন্ত ছয় তলা ভবনের সন্ধান পাওয়া খুবই কষ্টকর ব্যাপার ছিল। দূর্বল ও নিম্নমানের নির্মাণ উপকরণের কারণে উচ্চ ভবনগুলো ভেঙে পড়ার প্রবল সম্ভাবনা ছিল। তাছাড়া লোকেরাও অনেক ধাপ সিঁড়ি পেরিয়ে উপরে উঠতে ও বসবাস করতে পছন্দ করত না। নদীর প্রবল ঢেউও সর্বোচ্চ ৫০ ফুট পর্যন্ত আছড়ে পড়ত।
আলফ্রেদো সিবেচি
হুয়ান আলফ্রেদো সিবেচি রসসি (Alfredo Zibechi, ; ৩০ অক্টোবর ১৮৯৪ – ১৯ জুন ১৯৫৮; আলফ্রেদো সিবেচি নামে সুপরিচিত) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় মোন্তেভিদেও ওয়ান্ডারার্স এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেছিলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেছিলেন।
গগনচুম্বী অট্টালিকা
ইতিহাস
প্রথম গগনচুম্বী অট্টালিকা দ্য হোম ইনস্যুরেন্স বিল্ডিং ইলিনয়িসের শিকাগো শহরে নির্মিত হয়েছিল। ভবনটি ছিল দশতলা উচ্চতাবিশিষ্ট। ১৮৮৪-৮৫ সালে এটির নির্মাণকার্য সম্পন্ন হয়। কিন্তু, ১৯৩১ সালে নতুন আরেকটি ভবন নির্মাণের লক্ষ্যে এটি ধ্বংসপ্রাপ্ত হয়।
সর্বোচ্চ গগনচুম্বী অট্টালিকা
সুউচ্চ ভবন এবং নগর আবাসন সংস্থা (সিটিবিইউএইচ) নামীয় অ-লাভজনক আন্তর্জাতিক সংগঠন ১৯৬৯ সালে প্রতিষ্ঠিত হয়। সংগঠনটি বিশ্বের সর্বোচ্চ গগনচুম্বী অট্টালিকার নাম ঘোষণা করে এবং কোন কোন ভবনগুলো নির্দিষ্ট মানদণ্ডের মাধ্যমে এ মর্যাদা পাবে তার সিদ্ধান্ত দেয়। এটি বিশ্বের নির্মাণ কাজ সম্পন্নকারী শীর্ষ ১০০ সর্বোচ্চ গগনচুম্বী অট্টালিকার নাম নির্দিষ্ট করে থাকে।
আলফ্রেদো সিবেচি
সিবেচি ১৯১৫ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৪ সাল পর্যন্ত তিনি সর্বমোট ৪০ ম্যাচে অংশগ্রহণ করেছিলেন। তিনি উরুগুয়ের হয়ে সর্বমোট ছয়টি দক্ষিণ আমেরিকান চ্যাম্পিয়নশিপে (১৯১৬, ১৯১৯, ১৯২০, ১৯২১, ১৯২২ এবং ১৯২৪) অংশগ্রহণ করেছিলেন, যার মধ্যে ১৯১৬, ১৯২০ এবং ১৯২৪ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।
গগনচুম্বী অট্টালিকা
সর্বোচ্চ গগনচুম্বী অট্টালিকা
সংগঠনটি বর্তমানে গগনচুম্বী অট্টালিকা হিসেবে বুর্জ খলিফাকে বিশ্বের সর্বোচ্চ অট্টালিকার মর্যাদা প্রদান করেছে। এর উচ্চতা ।
{| cellpadding="0" cellspacing="0"
আলফ্রেদো সিবেচি
আন্তর্জাতিক ফুটবল
সিবেচি কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।
ব্যক্তিগত জীবন
হুয়ান আলফ্রেদো সিবেচি রসসি ১৮৯৪ সালের ৩০শে অক্টোবর তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫৮ সালের ১৯শে জুন তারিখে, উরুগুয়েতে ৬৩ বছর বয়সে তিনি মৃত্যুবরণ করেছেন।
রিক রিঅর্ড্যান
রিচার্ড রাসেল "রিক" রাইঅর্ড্যান, জুনিয়র (জন্ম ৫ জুন, ১৯৬৪) জনপ্রিয় পার্সি জ্যাকসন অ্যান্ড দি অলিম্পিয়ানস সিরিজের রচয়িতা। এছাড়াও তিনি প্রাপ্তবয়স্কদের জন্য ট্রেস ন্যাভারে রহস্য সিরিজ রচনা করেছেন এবং পার্সি জ্যাকসন সিরিজ বিষয়ক সহায়ক প্রবন্ধ সংকলন ডেমিগডস অ্যান্ড মনস্টারস বইটির সম্পাদনায় সাহায্য করেছেন। স্কলাস্টিক কর্পোরেশন প্রকাশিত দ্য ৩৯ ক্লুজ সিরিজের প্রথম দশটি বই রচনাতেও তিনি সাহায্য করেন। উক্ত সিরিজের প্রথম বই দ্য মেজ অফ বোনস তারই রচনা।
জীবন
রাইঅর্ড্যানের জন্ম টেক্সাসের সান অ্যান্টোনিওতে। ১৯৮৬ সালে ইংরেজি ও ইতিহাসে ডাবল-মেজর সহ অস্টিনের ইউনিভার্সিটি অফ টেক্সাস থেকে তিনি স্নাতক হন। পনেরো বছর ক্যালিফোর্নিয়া ও সান অ্যান্টোনিওর বিভিন্ন সরকারি ও বেসরকারি স্কুলে শিক্ষকতা করেন। ২০০২ সালে সেন্ট মেরি হলের প্রথম মাস্টার টিচার অ্যাওয়ার্ডে ভূষিত হন।
রাইঅর্ড্যান একাধিক পুরস্কার-বিজয়ী লেখক। তিনি প্রাপ্তবয়স্কদের জন্য ট্রেস ন্যাভারে রহস্য সিরিজের রচয়িতা। তার দ্য মেজ অফ বোনস বইটি ২০০৮ সালের ২৮ সেপ্টেম্বর নিউ ইয়র্ক টাইমস বেস্টসেলার তালিকার শীর্ষে ছিল। তার পার্সি জ্যাকসন অ্যান্ড দি অলিম্পিয়ানস সিরিজটি এক প্রাচীন গ্রিক দেবতার একালের ছেলের অ্যাডভেঞ্চারের গল্প। টোয়েন্টিয়েথ সেঞ্চুরি ফক্স এই সিরিজের চলচ্চিত্র সত্ত্ব ক্রয় করেছে। এই কাহিনির ভিত্তিতে একটি চলচ্চিত্রও মুক্তি পেয়েছে ২০১০ সালের ১২ ফেব্রুয়ারি। রিক রাইঅর্ড্যান সান অ্যান্টোনিওতে তার স্ত্রী ও দুই পুত্রের সঙ্গে বাস করেন। রাইঅর্ড্যান জানিয়েছিলেন যে তিনি মিশরীয় দেবদেবীদের নিয়ে একটি নতুন সিরিজ রচনার কাজে প্রবৃত্ত আছেন। এটি দ্য কেন ক্রনিকলস নামে আত্মপ্রকাশ করে। সিরিজের প্রথম বই দ্য রেড পিরামিড প্রকাশিত হয় ২০১০ সালের ৪ মে। রাইঅর্ড্যান সান ডিয়েগো কমিক-কন ইন্টারন্যাশানাল ২০১০-এর নিয়মিত অতিথি।
আমেরিকা, লিমবার্গ
আমেরিকা (America; ) নেদারল্যান্ডের লিমবার্গ প্রদেশের একটি প্যারিশ গ্রাম। এটি ঐতিহাসিকভাবে পিট কয়লা নিষ্কাশনের জন্য পরিচিত।
ভৌগোলিক অবস্থা
আমেরিকা লিমবার্গের হোর্স্ট আন দে মাস পৌর এলাকার অন্তর্ভুক্ত। এটি ভেনলো শহরের প্রায় 15 km উত্তর-পশ্চিমে, হেলমন্ড শহরের 23 km পূর্বে এবং জার্মান সীমান্তের 16 km পশ্চিমে অবস্থিত। আমেরিকা কৃষিতাত্ত্বিকভাবে নেদারল্যান্ডসের পিল অঞ্চলে অবস্থিত। মধ্যযুগ থেকে এখানে পিট কয়লা নিষ্কাশন করা হয়। আমেরিকা সমুদ্রপৃষ্ঠ থেকে প্রায় 30 m উচ্চতায় কাব্রোয়েকসিবিক নদীর পাশে অবস্থিত, যা উত্তর-পূর্বে প্রবাহিত হয়ে প্রথমে গ্রুটে মোলেনবিক ও পরবর্তীতে মোজ নদীতে মিলিত হয়।
আমেরিকা শহরের আয়তন প্রায় 24.87 km2 এবং ২০১৯ সালের হিসাব অনুযায়ী জনসংখ্যা প্রায় ২,০৩০।
ইতিহাস
খনির নিষ্কাশিত পিট কয়লা স্থানান্তর ও খনির শ্রমিকদের যাতায়াতের জন্য ভেনলো–আইন্ডহোভেন রেলওয়ের পাশে ১৯ শতকের শেষ দিকে আমেরিকা শহর গড়ে তোলা হয়। শহরের নামকরণের উৎস শনাক্ত করা যায় না, তবে খুব সম্ভবত আমেরিকার নামে এর নামকরণ করা হয়। একই সময়ে পিল অঞ্চলে একই রকম বিদেশি নামে আরও বেশ কয়েকটি গ্রাম গড়ে ওঠে, যেমন ক্যালিফোর্নিয়া, সাইবেরিয়া ইত্যাদি।
১৮৬৬ সালের আমেরিকা রেলওয়ে স্টেশন স্থাপিত হয় এবং ১৮৯৪ সালের এটি পুনর্নির্মিত হয়। ১৮৯২ সালে আমেরিকায় সেন্ট জোসেফ গির্জা নামে একটি প্যারিশ গির্জা গড়ে ওঠে। ১৯৩৮ সালে রেলওয়ে স্টেশনটি বন্ধ হয়ে যায় এবং দ্বিতীয় বিশ্বযুদ্ধকালে জার্মানরা শহরটি দখল করে নেয়। পরবর্তীতে ১৯৪৪ সালের ২২ নভেম্বর ব্রিটিশরা জার্মানদের থেকে শহরটি মুক্ত করে। আমেরিকা স্টেশন ভবনটি ১৯৭০ সালে ভেঙে ফেলা হয়। যদিও ১৯৯৩ সালে স্থানীয় সঙ্গীত দল রাওয়েন হেজে স্টেশনটিকে উৎসর্গ করে স্টেশন আমেরিকা নামে একটি অ্যালবাম প্রকাশ করে।
সাম্প্রতিক সময়ে আমেরিকা ও এর আশেপাশের অঞ্চলে পিট কয়লার উত্তোলন বন্ধ করে দেওয়ার পর পরিত্যক্ত খনিগুলোকে সেন্টার পার্কস ইউরোপের অধীনে লিমবার্গসে পিল ও হেত মিরদাল প্রভৃতি অবসরযাপনের গ্রাম ও বাংলো রিসোর্টে পরিণত করা হয়েছে।
রংপুর-৯
রংপুর-৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি রংপুর জেলায় অবস্থিত জাতীয় সংসদের আসন ছিল।
টাইগার জিন্দা হ্যায়
টাইগার জিন্দা হ্যায় (टाइगर जिंंदा है; টাইগার বেঁচে আছে) হল আলী আব্বাস জাফর পরিচালিত একটি ভারতীয় গুপ্তচর থ্রিলার চলচ্চিত্র। সালমান খান এবং ক্যাটরিনা কাইফের সঙ্গে প্রধান ভূমিকাতে অভিনয় করছেন পরেশ রাওয়াল, গিরিশ কর্ণদ, সুদীপ ও গবি চাহাল। এটি ২০১২ সালের এক থা টাইগার চলচ্চিত্রের অনুবর্তী পর্ব এবং ওয়াইআরএফ স্পাই ইউনিভার্সের দ্বিতীয় কিস্তি।  এটি ২০১৭ সালের ২২ ডিসেম্বর বিশ্বব্যাপি মুক্তি পায়। পোস্টারের প্রথম প্রকাশ  ১৮ ই অক্টোবর, ২০১৭ তারিখে দেওয়ালি উপলক্ষে সালমান খানের দ্বারা তার দাপ্তরিক টুইটার অ্যাকাউন্টের মাধ্যমে প্রকাশিত হয়।
অস্ট্রিয়াতে চলচ্চিত্রটির কয়েকটি দৃশ্য ধারণ করা হয় এবং এপ্রিল ২০১৭ সালের মধ্যে অস্ট্রিয়ায় শুটিং বা দৃশ্য ধারণ করা হয়েছিল।
কাহিনী
ইরাকে একটি অন্ধকার রাতে, একটি আমেরিকান সাংবাদিক সিআইএ একটি সতর্কবাণী বার্তা টাইপ কিছু রক্ষিবাহিনী দ্বারা হত্যা করা হয় আগে। আবু উসমান আইসিইসি প্রধান, একজন সন্ত্রাসী সংগঠন যিনি আমেরিকান সাংবাদিকদের হত্যা করে। ইকরিতের একটি সমাবেশে অংশ নেওয়ার সময়, উসমান ইরাকি সেনাবাহিনী কর্তৃক গুলি চালায়। তাকে সিটি হাসপাতালে নিয়ে যাওয়া হয়। আবু উসমান ভারতীয় ও পাকিস্তানি নার্সদের জিম্মি করে এবং হাসপাতালে তার কেন্দ্র হিসেবে গড়ে তোলে। ইউএসএ উসমানকে হত্যার জন্য শহরটিতে একটি বিমান হামলা চালানোর সিদ্ধান্ত নেয়। ভারতীয় নার্স মারিয়া ইরাকে ভারতীয় দূতাবাসে ভারতীয় দূতাবাসকে আহ্বান জানাচ্ছে, ঘটনাটি সম্পর্কে জানানো। তারপর তারা শেনয় কে এর দাইত্ত দিলে সে টাইগার কে খুজে বের করে। টাইগার তাদেরকে না বলে দিলেও জয়া রাজি করায়।অবশেষ এ টাইগার ইরাকে গিএ আযান, নামিত এবং সুবেদার রাকেশ কে নিয়া মিশন সুরু করে। তারা তেলের কারখানায় ঢুকে পরলে মিশন শুরু হয়। এরপর জয়া শেখানে আসে আইএসসি এর ক্যাপটেন এবং একজন আজেন্ত কে নিয়ে। তারা একত্রে মিশন শেষ করে। মিশনে আযান মারা যায় এবং টাইগার তার পরিবারকে নিয়ে অন্য দেশে চলে যায়। সে শেনয় কে বলে দেশে তার দরকার  পরলে সে আসবে।
কৃষ্ণনগর কলেজিয়েট স্কুল
কৃষ্ণনগর কলেজিয়েট স্কুল নদীয়া জেলার একটি সুপ্রাচীন ও ঐতিহ্যশালী উচ্চ মাধ্যমিক বিদ্যালয়। এটি কৃষ্ণনগর শহরে অবস্থিত।
ইতিহাস
কৃষ্ণনগর কলেজিয়েট স্কুলটির প্রথম দিকে স্থায়ী কোনও ভবন ছিল না। প্রথমে কৃষ্ণনগর সরকারি কলেজ এ এই স্কুল চলত। ১৮৪৬ সালে এই বিদ্যালয় প্রতিষ্ঠা হয়। প্রথম অধ্যক্ষ নির্বাচিত হন ডেভিড লেস্টার রিচার্ডসন। ব্যারিস্টার মনমোহন ঘোষ তার বসতবাড়িটি স্কুলকে দান করেন শিক্ষার প্রসারে ব্যবহারের জন্য। বর্তমান বিদ্যালয় ভবনটি তার বাড়িতেই অবস্থিত। পণ্ডিত মদনমোহন তর্কালঙ্কার, রামতনু লাহিড়ী, বেণী মাধব দাস প্রমুখেরা এই স্কুলে শিক্ষকতা করেছেন।
জন ড্রাইডেন
জন ড্রাইডেন (৯ আগস্ট ১৬৩১ – ১২ মে ১৭০০) সপ্তদশ শতাব্দীর একজন ইংরেজ লেখক, কবি ও নাট্যকার ছিলেন।
কৃষ্ণকলি (টেলিভিশন ধারাবাহিক)
কৃষ্ণকলি একটি ভারতীয় বাংলা টেলিভিশন ধারাবাহিক, যার প্রিমিয়ার করা শুরু হয়েছিল ১৮ জুন ২০১৮ সালে, এবং এটি বাংলা সাধারণ বিনোদন চ্যানেল জি বাংলাতে প্রচারিত হয় এবং জী৫ ডিজিটাল প্ল্যাটফর্মে উপলব্ধ । ধারাবাহিকটিতে অভিনয় করেছেন নীল ভট্টাচার্য, তিয়াশা রায়, রিমঝিম মিত্র, সৌমি চাটার্জী, রৌনক দে ভৌমিক, অধিরাজ গাঙ্গুলী । ধারাবাহিকটি প্রযোজনা করেছেন টেন্ট সিনেমা ।
আতিফ আলী
আতিফ আলী (জন্ম ২৬ জুন ১৯৮৪) একজন পাকিস্তানি ক্রিকেটার। ২০০১ থেকে ২০১৭ সাল পর্যন্ত প্রথম-শ্রেণীর ক্রিকেট চলমান ছিল। সমগ্র প্রথম-শ্রেণীর ক্রিকেটে ৫০টির বেশি ম্যাচ খেলেছেন।
তথ্যসূত্র
<references group="" responsive="1">
বানবুরি কেক (সংবাদপত্র)
বfনবুরি কেক ইংল্যান্ডের অক্সফোর্ডে প্রকাশিত সংবাদপত্র, এটি নিউজকোয়েস্ট অক্সফোর্ডশায়ার দ্বারা প্রকাশিত একটি নিখরচার সাপ্তাহিক। পত্রিকাটি বানবারি এবং আশেপাশের অঞ্চলে সাধারণত বৃহস্পতিবার বিতরণ করা হয়। এতে স্থানীয় সংবাদ, খেলাধুলা, বিনোদন সংক্রান্ত সংবাদ, গুজব; পাশাপাশি চাকরী, গাড়ি এবং অন্যান্য বিজ্ঞাপন থাকে। এটি বানবুরি কেক থেকে এর নাম নেয়।
বর্তমান গঠন এবং ভবিষ্যত
অক্টোবর ২০১৭ সালে, নিউজকোয়েস্ট অক্সফোর্ডশায়ার চল্লিশ বছরেরও বেশি সময় ধরে প্রকাশের পরে বানবুরি কেক বন্ধ করার ঘোষণা দিয়েছিল তবে এটি অনলাইন প্ল্যাটফর্মের মাধ্যমে সংবাদ প্রকাশ অব্যাহত রাখবে। কাগজটি ১৯৮০ এর দশকে ৫৩,০০০ কপি বিতরণ করেছিল। ২০১৩ সালের মধ্যে এই সংখ্যাটি কেবল ১৩,০০০ কপিতে নেমে গিয়েছিল। আজ, বানবুরি কেক তার ওয়েবসাইটের মাধ্যমে সম্প্রদায়কে সংবাদ সরবরাহ করে এবং সেবা করে চলেছে।
তুস
thumb|right| তুসের বৃহদাকার হারুনিয়া গম্বুজ। কারো কারো মতে এটি [[আল-গাজ্জালি|আল-গাজ্জালির সমাধি,তবে বিষয়টি বিতর্কিত]] thumb|Left|[[ফেরদৌসী|ফেরদৌসীর সমাধি]]
৮০৮ সালে বৃহত্তর খোরাসান বিশৃঙ্খলা দমন করতে গিয়ে আব্বাসীয় খলিফা হারুনুর রশিদ অসুস্থ হয়ে পড়েন এবং তুসে মৃত্যুবরণ করেন। ১২২০-১২৫৯ সময়কালে চেঙ্গিজ খানের মোঙ্গল বিজয় অভিযানের সময় তুস প্রায় সম্পূর্ণরূপে ধ্বংসপ্রাপ্ত হয়।
আব্দুল আউয়াল (কুমিল্লার রাজনীতিবিদ)
আব্দুল আউয়াল বাংলাদেশের কুমিল্লা জেলার রাজনীতিবিদ ও মুক্তিযুদ্ধের সংগঠক যিনি তৎকালীন কুমিল্লা-২০ আসনের আসনের সংসদ সদস্য ছিলেন।
তুস
ফার্সি মহাকাব্য শাহনামার রচয়িতা ফেরদৌসীকে এই শহরের বাসিন্দাদের মধ্যে সবচেয়ে বিখ্যাত হিসেবে গণ্য করা হয়। ১৯৩৪ সালে তার জন্মের এক হাজার বছর পূর্তি উপলক্ষে তার সমাধিসৌধটি নির্মাণ করা হয়।
আব্দুল আউয়াল (কুমিল্লার রাজনীতিবিদ)
প্রাথমিক জীবন
আব্দুল আউয়াল কুমিল্লা জেলায় জন্মগ্রহণ করেন।
তুস
তুস শহরের অন্যান্য খ্যাতনামা ব্যক্তিদের মধ্যে আছেন : জাবির ইবন হাইয়ান, আসাদি তুসি, নিযামুল মুলক, আল-গাজ্জালি, নাসির আল-দীন আল-তুসি এবং প্রসিদ্ধ শিয়া পণ্ডিত আবু জাফর তুসি।
আব্দুল আউয়াল (কুমিল্লার রাজনীতিবিদ)
রাজনৈতিক জীবন
আব্দুল আউয়াল ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-২০ আসন থেকে সংসদ সদস্য নির্বাচিত হন।
গাংমৌ থান
গাংমৌ থান হচ্ছে মহাপুরুষ শ্রীমন্ত শংকরদেব প্রতিষ্ঠা করা একটি থান। মহাপুরুষ শংকরদেব-এর তীর্থভ্রমণের সময় আসাম-এর বিভিন্ন স্থান থেকে বৈষ্ণবধর্ম প্রচার করেছিলেন। সেই স্থানগুলিতে কালক্রমে কিছু সত্র, মঠ-মন্দির ইত্যাদি গড়ে উঠেছিল। এমন একটি থান হল গাংমৌ থান। এই থান আসাম-এর শোণিতপুর জেলা-এর বিহালীর বরগাং এবং ব্রহ্মপুত্র নদী-এর সঙ্গমস্থলে অবস্থিত।
ইতিহাস
শংকরদেব গাংমৌ থানে আসলে কোন্ সালে আসেন, সেই বিষয়ে কোনো তথ্য পাওয়া যায় না। বরদোয়া গুরু চরিত মতে তিনি আনুমানিক ১৪৩৮ শক অর্থাৎ ১৫১৬ সালে গাংমৌ থানে আসেন।
শংকরদেব গাংমৌতে আসার কারণ
চরিত পুথিসমূহে শংকরদেব গাংমৌতে কবে আসেন তার বিষয়ে কিছু কথা উল্লেখ আছে। শিরোমনি ভূঞা হওয়ার পর শংকরদেব কিছুসময়ের জন্য তীর্থভ্রমণ করার সিদ্ধান্ত নিয়েছিলেন। সেই কিছুসময়ের জন্য তিনি শিরোমনি ভূঞার পিতামহ জয়ন্তের হাতে দিয়ে গিয়েছিলেন। তীর্থযাত্রা থেকে ফিরে এসে তিনি রাজ্যচর্চা থেকে ধর্মচর্চায় মনোযোগ করেছিলেন। সেইসময় নিকটবর্তী কাছাড়ি রাজা ভূঞা রাজ্য আক্রমণ করেন। ফলে ভূঞা রাজ্য সংকটের সম্মুখীন হয়। এমন পরিস্থিতিতে তিনি ব্রহ্মপুত্র পার হয়ে উত্তরপারের গাংমৌতে এসে ধর্ম চর্চা করাতেই মনোযোগ দেন। সেইসময় সমগ্র অঞ্চলটির নাম গাংমৌ ছিল। শংকরদেবের সাথে তাঁর দ্বিতীয় পত্নী কালিন্দী, দুই পিতামহ জয়ন্ত-মাধব এবং পরিবারের অন্য সদস্যরা গাংমৌতে আসেন।
গাংমৌ থানের নির্মাণ
শংকরদেব প্রতিষ্ঠা করা গাংমৌ থানটি আনুমানিক ১৯২৭-২৮ সালে খননের ফলে ব্রহ্মপুত্র-এর বুকে চলে যায়। এই থানটি প্রথমে খড়ে নির্মাণ করা হয়েছিল। পরে এই খড়ের থানটি স্থানীয় রঘূবী ছেত্রী নামের একজন নেপালী বৈষ্ণব গো-পালক তেজপুর থেকে টিনপাত এনে নতুনভাবে নির্মাণ করে দিয়েছিলেন বলে শোনা যায়।
সাম্প্রতিক কালর গাংমৌ থান
শংকরদেব-এর বাসগৃহ বলে প্রবাদ থাকা উঁচু স্থানটিতে বর্তমান প্রায় একলাখেরও অধিক টাকা ব্যয় করে গাংমৌ থানটি নতুনভাবে নির্মাণ করা হয়। ১৯৮১ সালের ১৬ জুলাইতে এই নবনির্মিত গাংমৌথানটি প্রতিষ্ঠা করা হয়। এখন শংকরদেবের স্মৃতি জড়িত থাকা কোনো বস্তু নেই। স্থানীয়ভাবে পাওয়া একটি পাথরের মূর্তিকে শংকরদেবের সময়ের বলে ভেবে নাগরিকরা এখানে সংরক্ষণ করে রেখেছেন।
সোরো
সোরো (Soro) ভারতের ওড়িশা রাজ্যের বালেশ্বর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩ মিটার (৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সোরো শহরের জনসংখ্যা হল ২৭,৭৯৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে সোরো এর সাক্ষরতার হার বেশি।
নিউমোনোআল্ট্রামাইক্রোস্কোপিকসিলিকোভলকানোকোনিওসিস
নিউমোনোআল্ট্রামাইক্রোস্কোপিকসিলিকোভলকানোকোনিওসিস একটি শব্দ যা সিলিকোসিস নামে পরিচিত রোগের প্রতিশব্দ হিসেবে ন্যাশনাল পাজলারস লীগের সভাপতি তৈরি করেছিলেন। এটি অক্সফোর্ড ডিকশনারিজ নামের একটি অভিধানে প্রকাশিত ইংরেজি ভাষার সবচেয়ে দীর্ঘতম শব্দ, যার দ্বার "একটি কৃত্রিম দীর্ঘ শব্দকে বোঝায় যার অর্থ খুব সূক্ষ্ম ছাই এবং বালি বা ধূলিকণা নিঃশ্বাসের মাধ্যমে ফুসফুসে প্রবেশ করায় সৃষ্ট ফুসফুসের রোগ"।
সিলিকোসিস হল এক প্রকার পেশাগত ফুসফুসের রোগ যা স্ফটিকাকার সিলিকা কণা শ্বাস-প্রশ্বাসের ফলে দেহাভ্যন্তরে প্রবেশের ফলে সৃষ্টি হয় এবং ফুসফুসের উপরের লোবগুলিতে নোডুলার ক্ষত আকারে প্রদাহ এবং দাগ তৈরি করে। এটি এক ধরনের নিউমোকোনিওসিস।
ব্যুৎপত্তি
শব্দটিকে এভাবে বিশ্লেষণ করা যেতে পারে:
এই ৪৫ অক্ষরের শব্দটিকে "P45" হিসাবে উল্লেখ করা হয়, প্রথম ১৯৩৯ সালের মেরিয়াম-ওয়েবস্টার নিউ ইন্টারন্যাশনাল ডিকশনারী, দ্বিতীয় সংস্করণে।
রংপুর-১০
রংপুর-১০ আসন ছিল বাংলাদেশের জাতীয় সংসদের নির্বাচনী এলাকার একটি। এটি রংপুর জেলায় অবস্থিত জাতীয় সংসদের আসন ছিল।
ইতিহাস
রংপুর-১০ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
নরওয়েজীয় ফুটবল ফেডারেশন
নরওয়েজীয় ফুটবল ফেডারেশন (Norges Fotballforbund, Norwegian Football Federation; এছাড়াও সংক্ষেপে এনএফএফ নামে পরিচিত) হচ্ছে নরওয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০২ সালে প্রতিষ্ঠিত হয়েছে। এটি প্রতিষ্ঠার ৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫২ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর নরওয়েের রাজধানী অসলোয় অবস্থিত। ২০০৪ সালের ১লা জানুয়ারির পর্যন্ত নরওয়েতে ১,৮১৪টি ক্লাব সংগঠিত হয়েছিল এবং ৩,৭৩,৫৩২ জন নিবন্ধিত খেলোয়াড় রয়েছে। এটি নরওয়ের বৃহত্তম ক্রীড়া ফেডারেশন।
এই সংস্থাটি নরওয়ের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে এলিটেসেরিয়েন এবং নরওয়েজীয় ফুটবল কাপের মতো প্রতিযোগিতার সকল কার্যক্রম পরিচালনা করে। বর্তমানে নরওয়েজীয় ফুটবল ফেডারেশনের সভাপতির দায়িত্ব পালন করছেন টেরহে সভেন্ডসেন এবং সাধারণ সম্পাদকের দায়িত্ব পালন করছেন পাল বিয়েরকেটভেট।
এনএফএফ এসইএফএফ, ডিবিইউ এবং এসপিএলের সাথে ২০০৮ উয়েফা ইউরো চ্যাম্পিয়নশিপের আয়োজক হিসেবে একটি ব্যর্থ যৌথ নিলামডাকের অংশ ছিল। এসভিএফএফ এনইএফএফকে ২০১৬ উয়েফা ইউরো চ্যাম্পিয়নশিপের জন্য বিডে তাদের যোগদানের জন্য আমন্ত্রণ জানিয়েছিল। এনএফএফ এবং নরওয়েজীয় রাজনীতিবিদরা এই জাতীয় প্রস্তাবের পক্ষে সমর্থন প্রকাশ করেছিলেন, তবে শেষ পর্যন্ত ফ্রান্সের কাছে ইউরো সম্মানিত করা হয়।
প্রতিষ্ঠা
১৯০২ সালের বসন্তে, লিন গ্রেন এবং স্প্রিং প্রতিনিধিদের (বর্তমানে দুটিই বিলুপ্ত) দুজনকে জাতীয় ফুটবল এসোসিয়েশন গঠনে যোগদানের জন্য আমন্ত্রণ জানিয়েছিল। ৩০শে এপ্রিল, তিনটি ক্লাবের ১৪ জন প্রতিনিধি অসলোতে হোটেল ব্রিস্টলে মিলিত হয়েছিল। এরা হলেন ট্রাইগভে কার্লসেন, আর্থার নর্ডলি, লিন থেকে লিফ এরিকসেন এবং ফ্রেডো এরিকসেন; জাস্ট হেগম্যান, ইসাক বেনিয়ামিনসেন, ওয়াল্টার আইজল্টিনগার এবং গ্রান থেকে এমিল ওয়েটারগ্রিন; এবং স্প্রিংয়ের ক্রিস্টেন হুমেল জোহেনসেন, অ্যানি বাগেরুদ, বার্গার ফ্রেইহো, থরলিফ উইব এবং থরভাল্ড টর্গারসেন। তারা একসাথে একটি ফুটবল এসোসিয়েশন গঠনে সম্মত হয়েছিল এবং লিন - নর্স্ক ফডবোল্ডফোর্ডের প্রস্তাবিত নামটি গ্রহণ করতে ৫ থেকে ৯টি ভোট দিয়েছে। গ্রান থেকে ইসাক বেনজামিনসেন প্রথম চেয়ারম্যান হিসাবে গৃহীত হয়েছিল।
ভোগপুর রেলওয়ে স্টেশন
ভোগপুর রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি ভোগপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৬৩ কি.মি. দূরে স্টেশনটি অবস্থিত।
ইতিহাস
ভোগপুর রেলওয়ে স্টেশনটি পশ্চিমবঙ্গের ভোগপুর এ অবস্থিত। স্টেশন কোড হল (বিওপি)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি নারায়ণ পাকুড়িয়া মুড়াইল এবং নন্দাইগাজন এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
টমাস কার্লাইল
টমাস কার্লাইল (ডিসেম্বর ৪, ১৭৯৫-  ফেব্রুয়ারি ৫,  ১৮৮১) একজন স্কটিশ দার্শনিক, প্রাবন্ধিক, ব্যাঙ্গাত্মক লেখক ও ঐতিহাসিক  ছিলেন ।
সুনাবেদা
সুনাবেদা (Sunabeda) ভারতের ওড়িশা রাজ্যের কোরাতপুত জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সুনাবেদা শহরের জনসংখ্যা হল ৫৮,৬৪৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে সুনাবেদা এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
বায়োগ্রাফিক্যাল এনসাইক্লোপিডিয়া অব ইসলামিক ফিলোসোফি
বায়োগ্রাফিক্যাল এনসাইক্লোপিডিয়া অব ইসলামিক ফিলোসোফি (The Biographical Encyclopaedia of Islamic Philosophy) ২০০৬ সালে অক্সফোর্ড বিশ্ববিদ্যালয় থেকে প্রকাশিত ইসলামি দর্শনের একটি বিশ্বকোষ। ইসলামি বিশ্বে দর্শনের প্রতি আগ্রহের একটি দীর্ঘ ঐতিহ্য রয়েছে এবং এই ঐতিহ্যের মধ্যে কিছু প্রধান চিন্তাবিদদের জীবনকে উপস্থাপন করাই এই বিশ্বকোষের লক্ষ্য।
বিষয়বস্তু
দর্শনের ধারণাটি ব্যাপকভাবে ব্যাখ্যা করা হয়েছে এমন বিপুল সংখ্যক বুদ্ধিজীবীকে অন্তর্ভুক্ত করা হয়েছে যারা ধারণাগত বিষয়গুলিতে আগ্রহী ছিলেন যা হয় সরাসরি দর্শনের সাথে সম্পর্কিত বা সামগ্রিকভাবে ইসলামি দর্শনের পটভূমির অংশ। উল্লেখযোগ্য ফকিহ চিন্তাবিদ, ধর্মতত্ত্ববিদ, রাজনৈতিক চিন্তাবিদ এবং এমনকি ভূগোলবিদদের জীবন সম্পর্কে বিশদ বিবরণ অন্তর্ভুক্ত করা হয়েছে যেখানে তাদের জীবন ইসলামি বিশ্বের দর্শনের অগ্রগতির প্রাসঙ্গিক সূচক। জীবনীমূলক ভুক্তিগুলিতে বিশ্বাসের ভিত্তি থেকে ইসলামিক দর্শনের সমস্ত প্রধান চিন্তাবিদ, সেইসাথে ছোটখাটো কিন্তু উল্লেখযোগ্য ব্যক্তিত্ব অন্তর্ভুক্ত রয়েছে, যাদের অনেকের আগে ইংরেজিতে প্রোফাইল বা বর্ণনা করা হয়নি। এতে ধ্রুপদী ফালাসিফা থেকে সুফি অতীন্দ্রিয়বাদ পর্যন্ত প্রতিটি প্রধান চিন্তাধারার প্রতিনিধিত্ব করা হয়, এবং ভুক্তিগুলি বিশ্বাসের প্রাথমিক বছর থেকে আধুনিক যুগ পর্যন্ত সময় জুড়ে থাকে।
নিউ ইয়র্ক স্টেট রুট ৩১বি
নিউ ইয়র্ক স্টেট রুট ৩১বি(এনওয়াই ৩১বি) যুক্তরাষ্ট্রের নিউ ইয়র্ক এ অবস্থিত, একটি রাজ্য মহাসড়ক। এনওয়াই ৩১বি, ৪.৩৬ মাইল লম্বা। রাস্তাটি পশ্চিমের এনওয়াই ৩১ থেকে শুরু হয়ে, পূর্বের  এনওয়াই ৫  এ গিয়ে শেষ হয়। এনওয়াই ৩১বি, ১৯৩৩ সালে তৈরী করা হয়। তবে রাস্তাটি  ১৯৮০ সাল অবধি বিদ্যমান ছিল।
রাস্তার বিবরণ
এনওয়াই ৩১বি, ৪.৩৬ মাইল লম্বা। রাস্তাটি পশ্চিমের এনওয়াই ৩১ থেকে শুরু হয়ে, পূর্বের এনওয়াই ৫  এ গিয়ে শেষ হয়। এনওয়াই ৩১বি, ১৯৩৩ সালে তৈরী করা হয়।
ইতিহাস
এনওয়াই ৩১বি, ১৯৩৩ সালে তৈরী করা হয়। তবে রাস্তাটি ১৯৮০ সাল অবধি বিদ্যমান ছিল।
থোরা দাউগার্ড
থিওডোরা (থোরা) ফ্রেডেরিক মারি দাউগার্ড (২২ অক্টোবর ১৮৭৪–২৮ জুন ১৯৫১) ছিলেন ডেনমার্কের নারী অধিকার কর্মী, শান্তিবাদী, সম্পাদক এবং অনুবাদক। ১৯১৫ সালে, তিনি ক্লারা টাইবজার্গের সাথে হেগে আন্তর্জাতিক নারী সম্মেলনে যোগ দিয়েছিলেন। এরপর তিনি ডেনিশ উইমেনস পিস চেইন প্রতিষ্ঠা করেন এবং পরে এটির নেতৃত্ব দেন যা উইমেন ইন্টারন্যাশনাল লীগ ফর পিস অ্যান্ড ফ্রিডমের ডেনীয় শাখা হয়ে ওঠে। দ্বিতীয় বিশ্বযুদ্ধের সময় নাৎসি-অধিকৃত ডেনমার্কে ইহুদি এবং তাদের সন্তানদের জন্য সহায়তার আয়োজনের জন্যও তাকে স্মরণ করা হয়।
জীবনী
১৮৭৪ সালের ২২ অক্টোবর জোটল্যান্ডের হোব্রোর কাছে স্টোর আর্ডেনে জন্মগ্রহণকারী থিওডোরা ফ্রেডেরিক মারি দাউগার্ড হোটেল কিপার পেডার জোহানেস জেনসেন (১৮৪১–১৯০৩) এবং পেট্রিন দাউগার্ড (১৮৪৮–১৯২৫) এর মেয়ে। ১৯০৩ সালে অনুবাদক হিসেবে শিক্ষা গ্রহণের পর, তিনি ডেনিশ উইমেনস সোসাইটি কর্তৃক তাদের সাময়িকী নারী এবং সমাজ-এর সম্পাদক সম্পাদক এবং তাদের নতুন অফিসের ব্যবসায়িক ব্যবস্থাপক হিসেবে নিযুক্ত হন। তিনি সংগঠনের নির্বাচনী কমিটিতে যোগদান করেন। তিনি এস্থার কারস্টেনসেন, গাইরিথ লেমচে এবং অ্যাস্ট্রিড স্ট্যাম্প ফেডারসনের সাথে একসাথে কাজ করে। তিনি সংগঠনের নির্বাচনী কমিটিতে যোগদান করেন, তিনি এটির আন্তর্জাতিক সচিব হিসেবে ছিলেন ১৯১৫ পর্যন্ত যখন ডেনিশ নারীরা ভোটাধিকার জিতেছিল। তারপরে, তিনি প্রধানত শান্তি আন্দোলনের জন্য তার প্রচেষ্টা চালিয়ে গিয়েছিলেন। তিনি হেগের ১৯১৫ সালের আন্তর্জাতিক মহিলা সম্মেলনে যোগ দিয়েছিলেন।
১৯১৮ সালে, বিদেশে তার অভিজ্ঞতার উপর ভিত্তি করে, তিনি প্রায় ১৫০টি অ্যাপার্টমেন্ট, একটি রেস্তোরাঁ এবং একটি লন্ড্রিসহ অবিবাহিত, স্বনির্ভর নারীদের জন্য একটি ঘর নির্মাণ শুরু করেছিলেন। ১৯২১ তিনি একটি নতুন সাপ্তাহিক পত্রিকা টিডেন্স কেভিনদের-এর সম্পাদক হিসাবে নিযুক্ত হন যা ১৯২৩ সাল পর্যন্ত ড্যানস্কে মহিলা পরিষদ দ্বারা প্রকাশিত হয়েছিল।
আমেরিকার সমাজকর্মী জেন অ্যাডামসের আমন্ত্রণে যিনি উইমেনস ইন্টারন্যাশনাল লীগ ফর পিস অ্যান্ড ফ্রিডমের সভাপতি ছিলেন, তিনি ১৯২৭ থেকে ১৯২৯ সাল পর্যন্ত মার্কিন যুক্তরাষ্ট্রে একটি বক্তৃতা সফর করেন। ১৯৩৪ সালে, দাউগার্ড লীগ অব নেশনস- এর প্রতিনিধিত্ব করেন, সেখানে তিনি ১৯৩৮ থেকে ১৯৪৬ সাল পর্যন্ত লীগের আন্তর্জাতিক কোষাধ্যক্ষ হন।
১৯৩৮ থেকে ১৯৩৯ সালে, মেলানি ওপেনহেজম এবং কার্স্টেন গ্লোয়ারফেল্ট-টার্পের সাথে তিনি নাৎসি দেশ থেকে ইহুদি শিশুদের বাঁচাতে সক্রিয় ছিলেন এবং তারা ৩২০ জনকে ডেনমার্কে পাঠাতে সফল হন। ডেনমার্কে নাৎসি দখলের সময়, তাদের বেশিরভাগকে সুইডেনে পাঠানো হয়েছিল। ইহুদিদের সাথে তার সম্পৃক্ততার জন্য তাকে ১৯৪৩ সালে সুইডেনে পালিয়ে যেতে বাধ্য করেছিল।
থোরা দাউগার্ড ১৯৫১ সালের ২৮ জুন হলস্টেব্রোতে মারা যান এবং তাকে মারিয়াগার অ্যাবেতে সমাধিস্থ করা হয়।
জন ক্লার্ক মার্শম্যান
জন ক্লার্ক মার্শম্যান (১৮ আগস্ট ১৭৯৪ - ৮ জুলাই ১৮৭৭ খ্রিঃ) ছিলেন একজন ইংরেজ সাংবাদিক ও ঐতিহাসিক। শ্রীরামপুর ত্রয়ীর অন্যতম জোশুয়া মার্শম্যান তার বাবা।
প্রথম জীবন
জন ছিলেন জোশুয়া ও হ্যানা মার্শম্যানের প্রথম সন্তান। তিনি ১৭৯৪ খ্রিঃ আগস্ট মাসে ব্রিস্টল শহরে জন্মগ্রহণ করেন। তার বাবা ধর্মপ্রচারক হিসেবে ভারতে রওয়ানা হওয়ার আগে ঐ অঞ্চলে একটি বিদ্যালয়ে শিক্ষকতা করতেন।
ভারতে আগমন
পাঁচ বছর বয়সে জন তার মা, বাবা ও উইলিয়াম ওয়ার্ডের সাথে ক্রাইটেরিয়ন নামক মার্কিন জাহাজে চড়ে বঙ্গে রওনা হন। ১৩ই অক্টোবর ১৭৯৯, রবিবার সকালে তারা শ্রীরামপুরে পৌঁছান।
১৮০০ খ্রিঃ জনের মা ও বাবা শ্রীরামপুরে দু'টো বোর্ডিং স্কুল স্থাপন করেন। স্কুল দু'টো অত্যন্ত জনপ্রিয় হয় এবং জন তার মা-বাবার কাছেই শিক্ষালাভ করেন। ক্রমশ প্রসারশীল মিশনারি জীবনের সাথে তিনি একাত্ম হয়ে বড় হন; সবার সাথে এক টেবিলে খাওয়াদাওয়া আর মিশনের অন্যান্য বাচ্চাদের সাথে খেলাধুলো ছিল তার রোজনামচার অঙ্গ। স্বাভাবিকভাবেই তিনি খুব ভালো করে বাংলা শিখে যান।
কর্মজীবন
১৮১৮ খ্রিঃ জন ক্লার্ক মার্শম্যান তার বাবার সাথে যৌথভাবে দিগ্‌দর্শন নাম দিয়ে প্রথম বাংলা মাসিক পত্রিকা প্রকাশ করেন। পত্রিকাটির উপজীব্য বিষয় ছিল যুবসমাজের প্রতি শিক্ষামূলক উপদেশ। এর খুব অল্প সময় পরেই তারা সমাচার দর্পন নামে একটি সাপ্তাহিক সংবাদ-পত্রিকা প্রকাশনা শুরু করেন, যা ১৮১৮ খ্রিষ্টাব্দের প্রথমার্ধে গঙ্গাকিশোর ভট্টাচার্য্য সম্পাদিত বেঙ্গল গ্যাজেটি এর সাথে যুগ্মভাবে বাংলার সর্বাপেক্ষা পুরোনো সংবাদপত্রের গৌরব দাবি করে। এর পর শ্রীরামপুর মিশন ১৮২১ খ্রিঃ ফ্রেণ্ড অফ ইণ্ডিয়া (ভারতের বন্ধু) নামে একটি ইংরেজি পত্রিকাও প্রকাশ করতে থাকে যেটি এত জনপ্রিয় হয় যে ঊনবিংশ শতাব্দীর অধিকাংশ সময় জুড়ে ইউরোপীয়দের মনে 'শ্রীরামপুর' আর 'ফ্রেণ্ড অফ ইণ্ডিয়া' কথা দু'টো সমার্থক হয়ে দাঁড়িয়েছিল। মিশনের ছাপাখানার কাজকর্ম এত সফল এবং বৈচিত্র্যপূর্ণ হয়ে ওঠে যে হুগলি নদীর তীরে মিশনের গির্জার ঠিক উত্তরে ছাপাখানার জন্য আলাদা বাড়ি বানাতে হয়েছিল।
১৮৭৫ খ্রিষ্টাব্দে ফ্রেণ্ড অফ ইণ্ডিয়া আরও একটি সংবাদপত্র দ্য ইংলিশম্যান এর সাথে সংযুক্ত হয়ে দ্য স্টেট্‌স্‌ম্যান পত্রিকার জন্ম দেয়, যা আজ পর্যন্ত ভারতের অন্যতম মুখ্য ইংরেজি সংবাদপত্র।
স্থানীয় উইপোকার উপদ্রব থেকে রক্ষা পাওয়ার জন্য শ্রীরামপুর মিশনের মিশনারিরা বিশেষ এক প্রকার কাগজ প্রস্তুত করেছিলেন। জন ক্লার্ক মার্শম্যান এই কাগজের বাণিজ্যিক উৎপাদনের সুবিধার জন্য একটি কাগজের কল স্থাপন করেন। এই কাগজকে বলা হত 'শ্রীরামপুর কাগজ' আর সংলগ্ন বহু অঞ্চলে এর ব্যবহার চালু হয়।
উক্ত কাগজ কলের জন্য জন মার্শম্যান ১৮২০ খ্রিঃ ইংল্যান্ডের ল্যাঙ্কাশায়ারের থোয়েটস্ অ্যান্ড রথওয়েল কোম্পানি থেকে ভারতে প্রথমবার বাষ্পীয় ইঞ্জিন আমদানি করান। জানা যায় জোশুয়া মার্শম্যান যন্ত্রটি দেখে মুগ্ধ হয়েছিলেন।
১৮২১ খ্রিঃ জন ক্লার্ক মার্শম্যান শ্রীরামপুর কলেজে অধ্যাপনার কাজে নিযুক্ত হন।
১৮৩৭ খ্রিঃ 'শ্রীরামপুর ত্রয়ীর' শেষ সদস্য জোশুয়া মার্শম্যান মারা যান। তার মৃত্যুর পর তার ছেলে এবং জন ম্যাকের পক্ষে কলেজ ও মিশনের সমস্ত কাজকর্ম চালানো কঠিন হয়ে পড়ে। তাদের সমস্ত উপার্জন ও কাগজ কল প্রভৃতি থেকে জন মার্শম্যানের ব্যক্তিগত উপার্জনের অর্থও মিশনের কাজে ব্যবহার করা হয়। জন স্থির করেন যে ফ্রেণ্ড অফ ইণ্ডিয়া প্রকাশনার দায়িত্ব কলেজ কর্তৃপক্ষের হাতে তুলে দেওয়া উচিত। হিসেব অনুযায়ী এই সমস্ত কাজে তার মোট ব্যয়ের পরিমাণ ছিল ৩০,০০০ পাউণ্ডের বেশি।
কলেজ চালানোর খরচ ক্রমশ বেড়ে যাওয়ায় ম্যাক ও মার্শম্যান ব্যাপ্টিস্ট মিশনারি সোসাইটিকে কলেজের দায়িত নিতে অনুরোধ করেন। সোসাইটি পুরোপুরি সেই অনুরোধ স্বীকার না করলেও একজন ধর্মীয় অধ্যাপকের খরচ বহন করতে সম্মত হয়।
ইংল্যান্ডে প্রত্যাবর্তন
১৮৫৫ খ্রিঃ জন মার্শম্যান স্থির করেন ভারত ছেড়ে গেলেই তার মঙ্গল। তিনি এবং ম্যাক আবার ব্যাপ্টিস্ট মিশনারি সোসাইটিকে কলেজের দায়িত্ব নিতে অনুরোধ করেন। তাদের অনুরোধ এইবার স্বীকৃত হয়। মার্শম্যান সরকারি বাংলা অনুবাদকের পদ থেকে ইস্তফা দিয়ে ইংল্যান্ডের কেনসিংটন প্যালেস গার্ডেন্সে ফিরে আসেন।
জন ক্লার্ক মার্শম্যান ভারতের ইতিহাসের একজন ছাত্র ছিলেন এবং তার রচিত বাংলার ইতিহাস অনেক দিন পর্যন্ত ঐ বিষয়ে লেখা একমাত্র বই ছিল। ভারতের ইতিহাসের নানা বিবরণী লেখার কাজেও তিনি জড়িত ছিলেন। তার পড়াশোনার পরিধি ছিল অনেক দূর বিস্তৃত এবং তিনি প্রাচ্যবাদ সম্পর্কে একজন বিশিষ্ট জ্ঞানী ছিলেন। তার বাবার মতো তিনিও চীনা ভাষা জানতেন এবং প্রধান প্রধান সংস্কৃত কাব্যগুলিও তার জানা ছিল। ফার্সিতেও তার আগ্রহ ছিল।
ইংল্যান্ডে ফেরার পর অবশ্য তিনি ভারত সংসদে বসার প্রস্তাব খারিজ করে দেন। শিক্ষাক্ষেত্রে তার অবদানের স্বীকৃতিস্বরূপ ১৮৬৮ খ্রিঃ তাকে স্টার অফ ইণ্ডিয়া পদক দ্বারা সম্মানিত করা হয়। জীবিকা নির্বাহের জন্য তিনি ইস্ট ইণ্ডিয়ান রেলওয়ের কমিটি অফ অডিটের চেয়ারম্যানের পদ গ্রহণ করেন। তিনি তিন বার ব্রিটিশ পার্লামেন্টের সদস্যপদ পাওয়ার জন্য ব্যর্থ চেষ্টা করেন; ইপ্‌স্‌উইচ থেকে ১৮৫৭ খ্রিঃ এবং হারউইচ থেকে ১৮৫৯ ও ১৮৬১ খ্রিঃ।
রচনা
জন ক্লার্ক মার্শম্যান এছাড়াও 'মার্শম্যান্'স্ গাইড টু দ্য সিভিল ল অফ দ্য প্রেসিডেন্সি অফ ফোর্ট উইলিয়াম' নামে একটি বই প্রকাশ করেন, যা সম্ভবত সর্বকালের অন্যতম লাভজনক আইনের বইয়ের মর্যাদার দাবিদার।
সার্গেই কারইয়াকিন
সের্গেই আলেকজান্দ্রোভিচ কারইয়াকিন (রুশ - Сергей Александрович Карякин) ১৯৯০ সালের ১২ই জানুয়ারি ইউক্রেনে জন্মগ্রহণ করেন। তিনি ছিলেন একজন দাবার প্রোডিজি। মাত্র ১২ বছর সাত মাস বয়সে তিনি গ্র্যান্ডমাস্টার খেতাব লাভ করেন যা একটি বিশ্বরেকর্ড। তিনি ২০১২ সালে বিশ্ব র‍্যাপিড দাবা চ্যাম্পিয়নশিপ, ২০১৫ সালে দাবা বিশ্বকাপ, এবং ২০১৬ সালে বিশ্ব ব্লিটজ দাবা চ্যাম্পিয়নশিপ জয় করেন। এছাড়াও তিনি ২ বার (২০১৩, ২০১৪) নরওয়ে দাবা চ্যাম্পিয়নশিপ জয় করেন।
নিউ ইয়র্ক স্টেট রুট ৯এম
নিউ ইয়র্ক স্টেট রুট ৯এম (এনওয়াই ৯এম) যুক্তরাষ্ট্রের নিউ ইয়র্কে অবস্থিত, একটি রাজ্য মহাসড়ক। এনওয়াই ৯এম, ৪.৭২ মাইল লম্বা। রাস্তাটি দক্ষিণের এনওয়াই ৮ থেকে শুরু হয়ে, উত্তরের ইউএস ৯ এ গিয়ে শেষ হয়। এনওয়াই ৯এম, ১৯৩১ সালে তৈরী করা হয়। তবে রাস্তাটি ১৯৩৯ সাল অবধি বিদ্যমান ছিল।
রাস্তার বিবরণ
এনওয়াই ৯এম, ৪.৭২ মাইল লম্বা। রাস্তাটি দক্ষিণের এনওয়াই ৮ থেকে শুরু হয়ে, উত্তরের ইউএস ৯ এ গিয়ে শেষ হয়। এনওয়াই ৯এম, ১৯৩১ সালে তৈরী করা হয়।
ইতিহাস
এনওয়াই ৯এম, ১৯৩১ সালে তৈরী করা হয়। তবে রাস্তাটি ১৯৩৯ সাল অবধি বিদ্যমান ছিল।
ঘোরাক জেলা
ঘোরাক জেলা আফগানিস্তানের কান্দাহার প্রদেশের উত্তর-পশ্চিম অঞ্চলে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটির সীমানা পশ্চিমে হেলমান্দ প্রদেশ, উত্তরে ওরজগন প্রদেশ ও নেশ জেলা, দক্ষিণে খাকরেজ জেলা এবং দক্ষিণে মেওয়ান্দ জেলা রয়েছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৮,৬০০ জন এর মত। জেলাটির কেন্দ্রীয় শহরের নাম হচ্ছে ঘোরাক নামক গ্রাম, এটি পশ্চিমাঞ্চলে অবস্থান করছে।
ডিগার রবার্টসন
উইলিয়াম ডিগার রড্রিক রবার্টসন (Digger Robertson; জন্ম: ৬ অক্টোবর, ১৮৬১ - মৃত্যু: ২৪ জুন, ১৯৩৮) নিউ সাউথ ওয়েলসের ডেনিলিকুইন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ লেগ ব্রেক বোলিং করতেন। এছাড়াও, নিচেরসারিতে ডানহাতে ব্যাটিং করতেন ডিগার রবার্টসন।
প্রথম-শ্রেণীর ক্রিকেট
১৮৮৪-৮৫ মৌসুম থেকে ১৮৮৭-৮৮ মৌসুম পর্যন্ত ডিগার রবার্টসনের প্রথম-শ্রেণীর খেলোয়াড়ী জীবন চলমান ছিল। ভিক্টোরিয়ার সীমান্ত এলাকায় ডেনিলিকুইনে ডিগার রবার্টসন বসবাস করতেন। ডানহাতি ব্যাটসম্যান ও লেগ ব্রেক বোলিংয়ে পারদর্শী ছিলেন। ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার।
অবসর
ইস্ট মেলবোর্ন দলের অধিনায়ক হ্যারি বয়েলের সাথে কথা কাটাকাটির এক পর্যায়ে স্যান ফ্রান্সিসকোতে চলে যান। সেখানকার ক্যালিফোর্নিয়া ক্রিকেট অ্যাসোসিয়েশন লীগের বিভিন্ন ক্লাবে খেলেন। ১৮৯৮ সালে তার অধিনায়কত্বে বোহেমিয়ান ক্রিকেট ক্লাব ক্যালিফোর্নিয়া ক্রিকেট অ্যাসোসিয়েশন চ্যাম্পিয়নশীপের শিরোপা জয় করে। ক্যালিফোর্নিয়া ক্রিকেটের ইতিহাসে সূচনালগ্নে করা সেঞ্চুরিগুলোর একটি তার ব্যাট থেকে আসে। ১৮৯৬ সালে অস্ট্রেলিয়া দলের বিপক্ষে প্রেসিডিও গ্রাউন্ডে খেলেন। ১৮৯৯ সালে অস্ট্রেলিয়ায় প্রত্যাবর্তন করেন। এরপর অনেকগুলো বছর মেলবোর্নভিত্তিক সেন্ট কিল্ডা ক্রিকেট ক্লাবের পক্ষে সফলতার সাথে খেলেন।
২৪ জুন, ১৯৩৮ তারিখে ৭৬ বছর বয়সে ভিক্টোরিয়ার ব্রাইটন এলাকায় ডিগার রবার্টসনের দেহাবসান ঘটে।
জিগ অ্যান্ড শার্কো
জিগ অ্যান্ড শার্কো (Zig et Sharko) একটি ফরাসি অ্যানিমেটেড চরকিবাজ কৌতুকাভিনয় টেলিভিশন ধারাবাহিক যা অলিভিয়ার জাঁ-ম্যারি কর্তৃক নির্মিত এবং জিলাম অ্যানিমেশন প্রযোজনা করেছে। এটি আগ্নেয়দ্বীপে বসবাসকারী জিগ, একটি বাদামি হায়েনা এবং শার্কো নামে একটি সাদা হাঙরের দ্বন্দ্বের বর্ণনা দেয়। সিরিজটি নিঃশব্দ কৌতুক প্রয়োগ করে: চরিত্রগুলি হয় কথা বলে না, বা অস্পষ্ট অনবোধক কণ্ঠস্বর, অঙ্গভঙ্গি এবং মাঝে মাঝে চিত্রগ্রন্থ ব্যবহার করে। (অ্যানিমেশনটির ভারতীয় সংস্করণটির হিন্দি সংলাপ রয়েছে) মোট ৭৮ টি আধঘন্টার পর্ব-সংকলন (২৩৪ টি সাত-মিনিটের পর্ব) সহ তিনটি মৌসুম ২১ শে ডিসেম্বর, ২০১০ সালে ক্যানেল+ এ সম্প্রচারিত হয়েছিল, দ্বিতীয় এবং তৃতীয় মরশুম টিএফ১ এ পুনরায় প্রচারিত হচ্ছে। সিরিজটি নেটফ্লিক্স, টুবি এবং এর স্ব-শিরোনামের ইউটিউব চ্যানেলে উপলব্ধ।
ধারাবাহিকটির তৃতীয় মরসুম ২০১৮ সালের ডিসেম্বরে ঘোষিত হয়েছিল, এবং পরবর্তীতে ১৩ জানুয়ারি, ২০২০ এ বুমেরাং আফ্রিকা তে প্রিমিয়ার হয়েছিল।
চরিত্রসমূহ
মূল চরিত্রগুলির পাশাপাশি, বিভিন্ন পর্বে গল্পগুলির বিভিন্ন পটভূমি এবং ছোটখাটো চরিত্রগুলি রয়েছে - জঙ্গলের প্রাণী, জলজ জীববৈচিত্র্য এবং বিভিন্ন মানব চরিত্র - প্রথম মরসুমে, এই মানব চরিত্রগুলির মধ্যে একটিকে জাপানি কার্গো শিপ ক্যাপ্টেন হিসাবে চিত্রিত করা হয়েছে, যে একটি চলমান ঠাট্টা হিসাবে, প্রতিবারই তার জাহাজটি দ্বীপে ক্র্যাশ করে এবং সে রাবারের ডিঙ্গি দিয়ে বাড়ি ফিরতে বাধ্য হয়। প্রথম মৌসুম জুড়ে, বেশ কয়েকটি পর্বে সমুদ্রের পৌরাণিক রোমান দেবতার উপর ভিত্তি করে নেপচুন চরিত্রটিকে চিহ্নিত করা হয়েছিল এবং পেশীবহুল মার্মানের দেখা গিয়েছিল, যে মেরিনার সুদৃষ্টির জন্য শার্কোর সাথে প্রতিযোগিতা, যদিও মারিনা তাকে অপছন্দ করে। মেরিনা তাকে ঘৃণা করে এবং প্রায়শই তাকে উপসাগরীয় স্থানে রাখার জন্য শার্কো এবং জিগের উপর নির্ভর করতে হয়, প্রযোজনা দলটি গ্রীক দেবতা পোসেইডনকেও যোগ করেছিলেন, যিনি একজন পেশীবহুল, বৃদ্ধ মেরম্যান, যে মেরিনার দত্তক পিতার ভূমিকা পালন করে।
পরিবেশ
প্রথম মৌসুম জুড়ে, বেশিরভাগ প্লট সমুদ্রের উপকূলের পাশাপাশি একটি গ্রীষ্মমণ্ডলীয় আগ্নেয়গিরি র দ্বীপের আশেপাশে সমুদ্রের চারদিকে অবস্থান করে, যেখানে মেরিনা প্রায়শই দিনের বেলা উপকূলের পাশে একটি পাথুরে চূড়ায় বাস করে, সে পানির নিচেও বাস করছিল। দ্বিতীয় মৌসুমে, প্লটগুলি মূলত সমুদ্র সৈকত, আগ্নেয়গিরি এবং জঙ্গলসহ মূল দ্বীপে স্থানান্তরিত হয়েছিল, মূল চরিত্রগুলির জন্য কিছু পরিবর্তন নিয়ে - মেরিনা, শার্কো দ্বারা নির্মিত একটি অলঙ্কৃত, ক্ষুদ্র-আকারের স্যান্ডক্যাসলটিতে বাস করে; জিগ এবং বার্নি জঙ্গলের মধ্যে তার ক্র্যাশ প্লেনে কার্গো বিমানের পাইলটের সাথে বাস করে এবং শারকো সমুদ্র সৈকত ঘন ঘন জলজ লাইফফর্মগুলির লাইফগার্ড হিসাবে কাজ করে। তৃতীয় মৌসুমে, মুখ্য চরিত্র এবং দ্বীপের বাসিন্দারা সমুদ্র ভ্রমণ করতে ক্রুজ জাহাজে উঠেছিল, যেখানে ধারাবাহিকটির বেশিরভাগ প্লট ঘটে।
হিন্দি কণ্ঠে
ধারাবাহিকটির হিন্দি কন্ঠাভিনয় ধারণ করে স্টুডিও পি.ভি. এবং পরিচালক ছিলেন লুকা সেমেরারো।
প্রযোজনা ও উন্নয়ন
সিরিজটির উৎপাদন ও প্রযোজনা জিলাম দ্বারা পরিচালিত হয়েছিল যা স্পেস গুফস এবং অগি অ্যান্ড দ্য ককরোচেস এর মতো সফল সিরিজের জন্য পরিচিত। সিরিজটির প্রথম মৌসুমটি ২০০৯ সালে জিলাম অ্যানিমেশন দ্বারা অর্ডার করা হয়েছিল এবং এটি ক্যানেল+ এ প্রিমিয়ার হয়েছিল ২১ ডিসেম্বর ২০১০ এ। সিরিজটি ক্যানেল+ পরিবারে ১২ ফেব্রুয়ারি ২০১১, প্রতি শনিবার সন্ধ্যা ৭:৪০ এ প্রচারিত হয়েছিল। জিলাম পরবর্তীতে ২০১৩ সালে একটি দ্বিতীয় মৌসুম প্রযোজনা করেছিল।
পর্বসমূহ
<!--
Season 3 (2019–2020)
-->